**Korona –**

**informasjon om barnehagehverdagen i Trollstubben Barnehage**

For å begrense smitte har vi satt i gang en rekke tiltak i barnehagen. Udanningsdirektoratet har gitt oss «Trafikklys» med grønt, gult og rødt nivå. Dette viser hvilke smitteverntiltak som gjelder for barnehagen for de ulike nivåene. Det er smittesituasjonen i Norge som avgjør nivået som skal følges. Hvis smittesituasjonen endrer seg vil vi i barnehagen justere våre rutiner.

**Det er trygt å gå i barnehagen**

Vi ivaretar barnas behov for fysisk omsorg og sørge for at alle barn opplever trygghet, tilhørighet og trivsel i barnehagen. Vi er ekstra nøye med å sikre godt smittevern.

Vi er spesielt opptatt av:

* Ingen skal møte i barnehagen hvis de er syke.
* Vaske hender ofte og nøye, bruke hånddesinfeksjon der det ikke er mulig med håndvask, og følge opp barna slik at de lærer gode rutiner for håndvask og hygiene.
* Ha gode rutiner for renhold i barnehagen.

**Leker hjemmefra?**

Barna skal ikke ta med egne leker hjemmefra, uansett trafikklysnivå.

Hvis barnet ditt har en egen kosebamse/leke for å sove, kan dere ta med denne. Men det er ekstra viktig at denne ikke deles med andre barn i barnehagen.

![C:\Users\anne\AppData\Local\Microsoft\Windows\INetCache\IE\ABGTNS15\virus-4990988_960_720[1].png]()

**Trafikklysmodellen:**

**Grønt nivå: ![C:\Users\anne\AppData\Local\Microsoft\Windows\INetCache\IE\IT4BQT5I\1200px-Traffic_lights_green.svg[1].png]()**
Barnehagehverdagen vil være som normalt.

* Vi som jobber i barnehagen unngår håndhilsning og klemming oss voksne imellom.
* Vi har gode rutiner for håndvask og hygiene.
* Foreldre kan levere/hente barna i garderoben og vi bruker hyllene.
* Er det ikke nok skiftetøy i hyllene, har vi litt tøy til utlån.
* Hvis barnet ikke har spist frokost hjemme, kan det ha med niste i nisteboks etc. og drikkeflaske. Vann og melk har vi tilgjengelig på frokosttralla.

**Gult nivå: ![C:\Users\anne\AppData\Local\Microsoft\Windows\INetCache\IE\ABGTNS15\302px-Traffic_lights_yellow.svg[1].png]()**

Alle barn skal få et fulltidstilbud i barnehagen.

* Vi er inndelt i to kohorter - stor avdeling og liten avdeling.
* For at vi skal kunne holde full åpningstid, vil det være nødvendig at avdelingene/kohortene samarbeider om morgenen fram til ca. 8.30, på ettermiddagen etter ca. 15.3o, i forbindelse med pauseavvikling og enkelte turer
* Uteområdet vil bli delt opp for å skille avdelingene fra hverandre. Så langt det lar seg gjøre, er det faste ansatte i hver gruppe.
* Vi som jobber i barnehagen unngår håndhilsning og klemming oss voksne imellom. Vi har gode rutiner for håndvask og hygiene.
* Vi tar imot barna ved hovedinngangsdøra, og følger dem inn på avdelingene. Barna blir fulgt til døra ved henting.
* Vi bruker «Trollposen» til skiftetøy, som blir tatt imot/levert ut ved levering/henting. Husk å ha med nok skiftetøy, da vi ikke har tøy til utlån.
* Hvis barnet ikke har spist frokost hjemme, kan det har med niste i nisteboks etc. og drikkeflaske. Vann og melk har vi tilgjengelig på frokosttralla.

**Rødt nivå: ![C:\Users\anne\AppData\Local\Microsoft\Windows\INetCache\IE\S45S6ZHA\189px-Traffic_lights_red.svg[1].png]()**
Vi har begrenset åpningstid i barnehagen.

* Barna vil bli delt inn i mindre grupper.
* Vi holder god avstand til grupper som ikke samarbeider.
* Uteområdet vil bli delt opp for å skille gruppene fra hverandre, og barna vil være mye ute.
* Vi som jobber i barnehagen unngår håndhilsning og klemming oss voksne imellom.
* Gode rutiner for håndvask og hygiene.
* Vi tar imot barna i porten, og følger de inn. Barna blir fulgt til porten ved henting.
* Vi bruker «Trollposen» til skiftetøy, som blir tatt imot/levert ut ved levering/henting. Husk å ha med nok skiftetøy, da vi ikke har tøy til utlån.
* Hvis barnet ikke har spist frokost hjemme, kan det ha med niste innpakket i matpakkepapir. Drikkeflasker unngår vi. Vann og melk har vi tilgjengelig på frokosttralla.